CELEX: 32010R0944
Language: sk
Date: 2010-10-20 00:00:00
Title: Nariadenie Komisie (EÚ) č. 944/2010 z  20. októbra 2010 , ktorým sa opravuje nariadenie (EÚ) č. 902/2010, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

21.10.2010   
            
            
               SK
            
            
               Úradný vestník Európskej únie
            
            
               L 277/15
            
         NARIADENIE KOMISIE (EÚ) č. 944/2010
   z 20. októbra 2010,
   ktorým sa opravuje nariadenie (EÚ) č. 902/2010, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1580/2007 z 21. decembra 2007, ktorým sa ustanovujú vykonávacie pravidlá pre nariadenia Rady (ES) č. 2200/96, (ES) č. 2201/96 a (ES) č. 1182/2007 v sektore ovocia a zeleniny (2), a najmä na jeho článok 138 ods. 1,
   keďže:
   
               (1)
            
            
               Na základe kontroly sa zistilo, že v prílohe k nariadeniu Komisie (EÚ) č. 902/2010 (3) sa vyskytla chyba.
            
         
               (2)
            
            
               Nariadenie (EÚ) č. 902/2010 by sa preto malo zodpovedajúcim spôsobom zmeniť a doplniť.
            
         
               (3)
            
            
               O uplatňovanie opravenej paušálnej dovoznej hodnoty musí žiadať záujemca, aby sa zabránilo tomu, že bude spätne znášať nepriaznivé následky,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 902/2010 sa mení a dopĺňa v súlade s prílohou k tomuto nariadeniu.
   Článok 2
   Na žiadosť záujemcu pristúpi colný úrad, kde sa zúčtovali clá za dovoz, k čiastočnému vráteniu ciel za výrobky s pôvodom v príslušnej tretej krajine, ktoré sa uviedli do voľného obehu v období od 9. októbra 2010 do 11. októbra 2010.
   Žiadosti o úhradu sa musia predložiť najneskôr v posledný deň tretieho mesiaca nasledujúceho po mesiaci, v ktorom nadobudne účinnosť toto nariadenie, spolu s vyhlásením o uvedení príslušného dovezeného výrobku do voľného obehu.
   Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. októbra 2010
      
         
            Za Komisiu v mene predsedu
         
         Jean-Luc DEMARTY
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 350, 31.12.2007, s. 1.
   
      (3)  Ú. v. EÚ L 266, 9.10.2010, s. 56.
   
      PRÍLOHA
      V prílohe k nariadeniu (EÚ) č. 902/2010 v časti týkajúcej sa číselného znaku KN 0808 10 80 sa druhý riadok nahrádza týmto textom:
      
         
                     „BR
                  
                  
                     51,1“